İsveçrə Milli Kitabxanası

İsveçrə Milli Kitabxanası(, , , ) — Kitabxana İsveçrənin Bern şəhərində yerləşir və öz növbəsində Federal Daxili İşlər Departamentinə hesabat verən Mədəniyyət Məsələləri üzrə Federal İdarənin bir hissəsidir.

 Tarixi 
Kitabxananın yaranma tarixi 1894-cü il hesab olunur ki, bu zaman Senat və Milli Şura tərəfindən təsdiq edilmiş İsveçrə Milli Kitabxanasının yaradılması haqqında federal fərman hazırlanıb. Və 1895-ci ildə kitabxana fəaliyyətə başladı. Birinci kitabxana otağı dördotaqlı mənzil ölçüsündə idi və elektrik işığı yox idi. 1899-cu ildə kitabxana öz arxivlərini ictimaiyyətə açmağa imkan verən Federal Arxivlər Binasındakı yeni, daha böyük binalara köçdü. 1901-ci ildə İsveçrə Milli Kitabxanasının ilk biblioqrafik bülleteni çıxdı. Kitabxana müasir formada 1931-ci ildə yeni binaya köçdükdən sonra yaranıb və bu günə qədər orada qalıb. Binanın tikintisi 1928-ci ildə memarlar Hostetler, Kaufman və Oesçerin layihəsinə əsasən başladı.

 İdarəetmə 
2005-ci il aprelin 1-dən indiyədək kitabxananın direktoru Mari-Kristin Doffidir. Mari-Kristinin humanitar elmlər üzrə dərəcəsi var. O, 1991-ci ildən İsveçrə Milli Kitabxanasında işləyir və 2003-cü ildən 2005-ci ilin martınadək direktor müavini kimi fəaliyyəti dövründə bir sıra rəhbər vəzifələrdə çalışıb. 2020-ci ilə qədər kitabxanada 4,8 milyon nəşr var.

 İstinadlar